בחודש יולי 1911,
פרופסור בוגר ייל בן 35 יצא מהמחנה שלו ביערות הגשם
עם הצוות שלו.
לאחר טיפוס על גבעה תלולה
וניגוב הזיעה ממצחו,
הוא תיאר את מה שראה מתחתיו.
הוא ראה מתוך עלוות הגשם הצפופה, עולה
מבוך של מבנים משולבים מדהימים
שבנויים מגרניט,
ומותאמים יפה יחד.
מה שמדהים בפרויקט הזה
הוא שזה היה לראשונה במימון הנשיונל גיאוגרפיק,
והוא עיטר את דף השער של המגזין שלו ב-1912.
הפרופסור הזה השתמש בציוד צילום שהיה המילה האחרונה לזמנו
כדי להקליט את האתר,
ולשנות לתמיד את פני המחקר הארכאולוגי.
האתר היה מאצ'ו פיצ'ו,
שהתגלה ונחקר על ידי חירם בינגהאם.
כשהוא ראה את האתר, הוא שאל,
"זהו חלום בלתי אפשרי.
מה זה יכול להיות? "
אז היום,
100 שנים מאוחר יותר,
אני מזמינה את כולכם למסע מדהים איתי,
פרופסורית בוגרת ייל בת 37 .
(תשואות)
אנו נעשה לא פחות מאשר שימוש בטכנולוגיה שהיא המילה האחרונה
כדי למפות מדינה שלמה.
זה חלום שחלם לראשונה חירם בינגהאם,
אבל אנחנו מרחיבים אותו לעולם כולו,
לעשות מחקר ארכאולוגי יותר פתוח, כוללני,
ובקנה מידה שפשוט לא היה אפשרי בעבר.
לכן אני כל כך נרגשת
לחלוק עם כולכם היום
שנפתח את פלטפורמת TED Prize 2016
באמריקה הלטינית,
ליתר דיוק פרו.
(תשואות)
תודה רבה.
ניקח את חלומו הבלתי אפשרי של חירם בינגהאם
ונהפוך אותו לעתיד מדהים
שכולנו יכולים לחלוק יחד.
אז לפרו אין רק את מאצ'ו פיצ'ו.
יש לה תכשיטים מהממים,
כמו מה שאתם יכולים לראות כאן,
יש לה כלי חרס מוצ'ה של דמויות אנושיות.
יש לה את קווי נזקה
ומוצרי טקסטיל מדהימים.
אז כחלק מפלטפורמת TED Prize,
אנו עומדים לשתף פעולה עם כמה ארגונים מדהימים,
קודם כל עם דיגיטל גלוב הספקית הגדולה בעולם
של צילומי לוויין מסחריים ברזולוציה גבוהה.
הם הולכים לעזור לנו לבנות
את פלטפורמת מיקור המונים שיש להם
אולי אחדים מכם השתמשו בזה
עם התרסקות MH370 והחיפוש אחר המטוס.
כמובן, שהם גם יספקו לנו תצלומי לוויין.
נשיונל ג'יאוגרפיק יעזרו לנו עם חינוך וכמובן חיפוש,
כמו כן הם יספקו לנו חומר עשיר עבור הפלטפורמה,
כולל חלק מצילומי הארכיון כמו שראיתם בתחילת השיחה הזו
וכמה מהסרטים הדוקומנטריים שלהם.
כבר התחלנו לבנות ולתכנן את הפלטפורמה,
ואני פשוט כל כך מתרגשת.
אז הנה חלק המגניב.
הצוות שלי, בראשותו של צ'ייס צ'יילדס,
כבר מתחיל להסתכל על כמה צילומי לוויין.
כמובן, מה שאתם יכולים לראות כאן זה נתונים ברזולוציה של 0.3 מטר.
זה אתר שנקרא צ'אן צ'אן בצפון פרו.
הוא מתוארך ל 850 לספירה
זו באמת עיר מדהימה. אבל בואו ונתמקד בה.
זהו סוג ואיכות הנתונים שכולכם תוכלו לראות.
אתם יכולים לראות מבנים בודדים, בניינים בודדים.
וכבר התחלנו למצוא אתרים שלא היו ידועים קודם.
מה שאנחנו יכולים כבר לומר הוא שבמסגרת הפלטפורמה,
כולכם תעזרו לגלות אלפי אתרים שלא היו ידועים קודם,
כמו זה כאן,
ופוטנציאלית הגדול הזה כאן.
למרבה הצער, התחלנו גם לחשוף ביזה בקנה מידה גדולה באתרים,
כמו מה שאתם רואים כאן.
כל כך הרבה אתרים בפרו מאוימים,
אבל החלק הגדול הוא שכל הנתונים הללו
ישותפו עם ארכאולוגים שבחזית הקווים
להגנת האתרים הללו.
אז נפגשתי בפרו עם שר התרבות שלהם,
כמו גם עם אונסק"ו.
יהיה בינינו שיתוף פעולה הדוק.
רק שכולכם תדעו.
האתר הולך להיות באנגלית ובספרדית,
שזה בהחלט חיוני כדי לוודא
שאנשים בפרו ולרוחב אמריקה הלטינית יוכלו להשתתף.
החוקר הראשי המשותף שלנו בפרויקט הוא האדם שאתם רואים כאן,
ד"ר לואיס חיימה קסטיו,
פרופסור באוניברסיטה הקתולית.
כארכאולוג פרואני מכובד וסגן שר לשעבר,
ד"ר קסטיו יעזור לנו לתאם ולשתף את הנתונים עם ארכיאולוגים
כדי שהם יוכלו לחקור אתרים אלה על הקרקע.
הוא גם מנהל את תוכנית מיפוי המזל"ט המדהימה הזו.
חלק מהתמונות שלו תוכלו לראות מאחורי כאן ושם.
ונתונים אלה ישולבו לתוך הפלטפורמה.
והוא גם יעזור לצלם אחדים מהאתרים החדשים שתעזרו למצוא.
השותפים שלנו על הקרקע
שיעזרו לנו עם חינוך, סיוע,
כמו גם עם רכיבים לשימור אתרים,
זה יוזמת שימור בת קיימא,
בראשות ד"ר לארי קובן.
חלק מכם אולי לא מודעים
שחלק מהקהילות העניות ביותר בעולם
גרים בכפיפה אחת עם האתרים הארכאולוגיים הכי ידועים.
מה ש SPI עושה
זה שהיא עוזרת להעצים קהילות אלו,
בעיקר נשים,
עם גישות כלכליות חדשות והכשרה עסקית.
אז היא עוזרת ללמד אותן ליצור עבודות יד יפות
שנמכרות לתיירים לאחר מכן.
תנועה זו מעצימה את הנשים להוקיר את מורשתן התרבותית
ולקחת בעלות עליה.
הייתה לי ההזדמנות לבלות זמן מה עם 24 מנשים אלו
באתר ארכאולוגי ידוע בשם פאצ'אקאמאק, ממש מחוץ ללימה.
נשים אלו עוררו השראה בצורה שלא תיאמן,
ומה שגדול הוא, ש SPI יעזור לנו להפוך קהילות
ליד אחדים מהאתרים שאתם עוזרים לגלות.
פרו היא רק ההתחלה.
אנחנו הולכים להרחיב פלטפורמה זו לעולם כולו,
אבל כבר קיבלתי אלפי מיילים
מאנשים מכל רחבי העולם - פרופסורים, אנשי חינוך, סטודנטים,
וארכאולוגיים אחרים - שכל כך שמחים לעזור להשתתף.
למעשה, הם כבר מציעים לנו מקומות מדהימים שנעזור לגלות,
כולל אטלנטיס.
אינני יודעת אם אנחנו הולכים לחפש את אטלנטיס,
אבל לעולם אין לדעת.
אז אני פשוט כל כך מתרגשת להשיק פלטפורמה זו.
עומדת להיות השקה רשמית עד סוף השנה.
ואני חייבת לומר,
אם מה שהצוות שלי גילה בשבועות האחרונים הוא אינדיקציה כלשהי,
מה שהעולם יגלה הולך להיות מעבר לכל דמיון.
הקפידו להיאחז באלפקות שלכם.
תודה רבה לכם.
(תשואות)
תודה רבה.
(תשואות)